OʻZBEKISTON “KAMOLOT” YoShLAR IJTIMOIY HARAKATI TOMONIDAN OʻZBEKISTON RESPUBLIKASI QUROLLI KUChLARI SAFIDA MUDDATLI HARBIY XIZMATNI OʻTAGAN VA TOʻLOV-KONTRAKT ShAKLI BOʻYIChA OʻQIShGA QABUL QILINGAN TALABALARNI MODDIY QOʻLLAB-QUVVATLASh QOIDALARIGA OʻZGARTIRIShLAR KIRITISh HAQIDA
(resolution, 2016-11-21)

Oʻzbekiston Respublikasi Prezidentining 2005-yil 31-oktabrdagi PQ-213-sonli “Oʻzbekiston Respublikasi Qurolli Kuchlari safida muddatli harbiy xizmatni oʻtayotgan harbiy xizmatchilarga beriladigan imtiyozlar tizimini yanada takomillashtirish chora-tadbirlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2005-yil, 43-44-sonlar, 328-modda) 2-bandi qoidalari tatbiq etiladigan muddatli harbiy xizmatni oʻtagan talabalarni moddiy qoʻllab-quvvatlash mexanizmlarini takomillashtirish maqsadida Moliya vazirligi va Oliy va oʻrta maxsus taʼlim vazirligi qaror qiladilar: 1. Oʻzbekiston Respublikasi Moliya vazirligi hamda Oliy va oʻrta maxsus taʼlim vazirliklarining 2006-yil 12-sentabrdagi 80 va 211-sonli qarori (2006-yil 14-sentabr, roʻyxat raqami 1622) bilan tasdiqlangan Oʻzbekiston “Kamolot” yoshlar ijtimoiy harakati tomonidan Oʻzbekiston Respublikasi Qurolli Kuchlari safida muddatli harbiy xizmatni oʻtagan va toʻlov-kontrakt shakli boʻyicha oʻqishga qabul qilingan talabalarni moddiy qoʻllab-quvvatlash qoidalariga ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-band quyidagi tahrirda bayon etilsin: “3. Moddiy qoʻllab-quvvatlash 2006-2007 oʻquv yilidan boshlab “Kamolot” harakati tomonidan ushbu Qoidalarning 1-bandida koʻrsatilgan talabalarga toʻlov-kontrakt boʻyicha oʻqishga qabul qilish boʻyicha tuzilgan shartnoma miqdorining 35 foizini toʻlash shaklida koʻrsatiladi. Bunda talabalarni moddiy qoʻllab-quvvatlash ular tomonidan shartnomada belgilangan toʻlov miqdorining 65 foizini belgilangan muddatlarda toʻlagan taqdirda amalga oshiriladi.”. 2. 2-paragraf kuchini yoʻqotgan deb hisoblansin. 3. 3-paragraf nomi quyidagi tahrirda bayon etilsin: 4. 6-bandda: “15-sentabrdan” soʻzi “1-fevraldan” soʻzi bilan almashtirilsin; “ikkinchi va keyingi bosqichlarning” soʻzlari chiqarib tashlansin. 5. 7-bandda: “1-oktabrdan” soʻzi “20-fevraldan” soʻzi bilan almashtirilsin; “ikkinchi va keyingi bosqichlarda oʻqishni davom ettirayotgan” soʻzlari chiqarib tashlansin. 6. 8-bandning birinchi xatboshida “10-oktabrdan” soʻzi “1-martdan” soʻzi bilan almashtirilsin. 7. 9-band quyidagi tahrirda bayon etilsin: “9. Agar talaba ushbu Qoidalarning 12-bandida bayon etilgan talablarni qoʻpol ravishda buzayotgan boʻlsa, “Kamolot” harakati boshlangʻich tashkilotining Kengashi ilgari qabul etilgan qarorni qayta koʻrib chiqishi va kelajakda moddiy qoʻllab-quvvatlashni oʻqishning keyingi bosqichlarida toʻxtatish toʻgʻrisida “Kamolot” YIH MKga tavsiyanoma kiritishi mumkin.”. 8. 12-bandning “v” kichik bandi quyidagi tahrirda bayon etilsin: “v) talabaning oʻtgan oʻquv semestridagi reyting nazorati yakunlari boʻyicha oʻzlashtirishi ( 71 foizdan yuqori);”. 9. 13-bandning birinchi kichik bandi quyidagi tahrirda bayon etilsin: “1) Oʻzbekiston Respublikasi Qurolli Kuchlar safida muddatli harbiy xizmatni oʻtagan, harbiy qismlar qoʻmondonligining tavsiyanomasiga ega boʻlgan va toʻlov-kontrakt shakli boʻyicha oʻqiyotgan talabalarning roʻyxati. Roʻyxat rektor tomonidan imzolangan va oliy taʼlim muassasasining gerbli muhri bilan tasdiqlangan boʻlishi kerak;”. 10. 14-bandning birinchi xatboshida “20-oktabrdan” soʻzi “15-martdan” soʻzi bilan almashtirilsin. 11. Mazkur oʻzgartirishlar Oʻzbekiston “Kamolot” yoshlar ijtimoiy harakati Markaziy Kengashi bilan kelishilgan.